સુરેન્દ્રનગર જિલ્લામાં અપમૃત્યુના બનાવો ચિંતાજનક રીતે વધી રહ્યા છે ત્યારે ધ્રાંગધ્રા તાલુકાના સજ્જનપુરમાં સાપ કરડતાં ભીલ મહિલાનું મોત થયું છે. બીજીતરફ વઢવાણ-સાયલામાં માર્ગ અકસ્માત થતા બેનાં મોત થયાં છે. સુરેન્દ્રનગર જિલ્લામાં કાળચક્ર ફરી વળતાં શોકની લાગણી ફેલાઈ છે. ધ્રાંગધ્રાના સજજનપુર ગામે વાડીમાં રહીને મધ્યપ્રદેશનો પરીવાર ખેતમજુરી કામ કરતો હતો. ત્યારે રાત્રીના સમયે રૂમમા સૂતેલા નાનુબાઈ રામંચદ્ર ભીલને સાપે દંસ દેતા દવાખાનામાં સારવાર માટે ખસેડવામાં આવ્યા હતા. ત્યારે સારવાર દરમિયાન નાનુબાઇનું મોત નીપજાતા ધ્રાંગધ્રા તાલુકા પોલીસે અકસ્માત અંગે નો ગુનો નોધી વધુ તપાસ હાથ ધરી છે.